૧૦મી ડિસેમ્બરથી કાર્ડથી પેટ્રોલ-ડીઝલ ભરાવતા ગ્રાહકોને ૦.૭પ ટકા ડિસ્કાઉન્ટ આપવાનું અમલી બનાવાયું હતું. જોકે તેનો અમલ અમદાવાદમાં તો ખાસ દેખાતો નથી. પેટ્રોલ પંપના માલિકો જુદી જુદી વાત કરી રહ્યા છે. કેટલાકને ડિસ્કાઉન્ટ કઇ રીતે આપવું તેની જાણ ન થઇ હોવાનું જણાવી રહ્યા છે. બેન્ક અધિકારીઓના જણાવ્યાનુસાર પેટ્રોલ પર ડિસ્કાઉન્ટ આપવાનું કામ જે તે પેટ્રોલ પંપ માલિકનું છે. જ્યારે અર્ધાથી વધુ પેટ્રોલ પંપ માલિકો ડિસ્કાઉન્ટ આપવા બાબતે સ્પષ્ટ નથી. સામાન્ય ગણાતાં ‌ડિસ્કાઉન્ટની સામે ત્રણ દિવસે જે તે ખાતા ધારકને એમાઉન્ટ ૦.૭પ ક્રેડિટ મળવાની વાત હતી. કેટલાય ખાતા ધારકોને અઠવાડિયા પછી પણ ડિસ્કાઉન્ટ મળ્યું નથી.